Diari Oficial de la Generalitat Valenciana


Sumari del DOGV 6241, del 08-04-2010 (2010/3778)

ORDE 7/2010, de 31 de març, de la Conselleria de Solidaritat i Ciutadania, per la qual es crea el fitxer informatitzat «Registre de centres valencians en l'exterior de la Comunitat Valenciana».
-------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2010/03/31/7/dof/vci/html**

### Dades del document

Número de DOGV
:   6241

Data del DOGV
:   08-04-2010

Secció del DOGV
:   I. DISPOSICIONS GENERALS

Número del document
:   2010/3778


Data del document
:   31-03-2010

Organisme emissor
:   Conselleria de Solidaritat i Ciutadania

Tipus de document
:   Ordre

Descriptors 

:   * relació cultural
    * base de dades
    * dades personals
    * protecció de dades
    * administració regional
    * migrant
    * legislació

ORDE 7/2010, de 31 de març, de la Conselleria de Solidaritat i Ciutadania, per la qual es crea el fitxer informatitzat «Registre de centres valencians en l'exterior de la Comunitat Valenciana». [2010/3778]  
PREÀMBUL  
La Llei Orgànica 15/1999, de 13 de desembre, de Protecció de Dades de Caràcter Personal, establix en l'article 2 que esta serà aplicable a les dades de caràcter personal registrades en suport físic que les faça susceptibles de tractament, i a tota modalitat d'ús posterior d'estes dades pels sectors públic i privat.  
Així mateix, l'esmentada llei orgànica, disposa en l'article 20 que la creació, modificació, o supressió dels fitxers de les administracions públiques només podran fer-se per mitjà de disposició general publicada en el Boletín Oficial del Estado o diari oficial corresponent. En desplegament de la llei, els articles 52 a 54 del seu reglament, aprovat per Reial Decret 1720/2007, de 21 de desembre, preveuen el procediment i forma per a la creació de fitxers de titularitat pública, així com el seu contingut.   
Per la seua banda, el Decret 96/1998, de 6 de juliol, del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de la Generalitat Valenciana, determina, en els seus articles 10 i següents, el procediment d'inscripció en este últim dels fitxers informatitzats de dades personals creats o gestionats pels distints òrgans i entitats de la Generalitat, així com que l'aprovació de la disposició de caràcter general creadora dels fitxers informatitzats correspon a la conselleria competent per raó de la matèria.  
Per tot allò que antecedix, segons el que establix l'article 28.e) de la Llei 5/1983, de 30 de desembre, del Consell, i una vegada complits els tràmits establits en l'article 12 del Decret 96/1998, de 6 de juliol, del Govern Valencià, així com els del Decret 24/2009, de 13 de febrer, del Consell, sobre projectes normatius de la Generalitat i conforme amb el Consell Jurídic Consultiu de la Comunitat Valenciana,   
ORDENE  
Article 1. Objecte  
La present orde té com a objecte la creació i regulació del fitxer informatitzat de titularitat pública que es descriu en l'annex, de conformitat amb el que establix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.  
Article 2. Obligacions sobre confidencialitat, seguretat i integritat de les dades de caràcter personal  
El titular de l'òrgan administratiu superior responsable de l'esmentat fitxer, que es determina en el punt 6 de l'annex, adoptarà les mesures de gestió i organització que resulten necessàries per a assegurar la confidencialitat, seguretat i integritat de les dades, així com les que conduïxen a fer efectives les garanties, obligacions i drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.  
Article 3. Dret d'accés, rectificació i cancel·lació  
Els afectats pel dit fitxer informatitzat poden exercitar els drets d'accés, rectificació i cancel·lació de dades previstos en la Llei Orgànica 15/1999, de 13 de desembre, de Protecció de Dades de Caràcter Personal, i en el seu reglament, quan procedisca, davant de l'òrgan que per a això es concreta en el punt 7 de l'annex d'esta orde.  
DISPOSICIÓ FINAL  
Única. Entrada en vigor  
La present orde entrarà en vigor l'endemà de la seua publicació en el Diari Oficial de la Comunitat Valenciana.  
València, 31 de març de 2010  
El conseller de Solidaritat i Ciutadania,  
RAFAEL BLASCO CASTANY  
ANNEX ÚNIC  
Creació fitxer  
Conselleria de Solidaritat i Ciutadania  
Direcció General de Ciutadania i Integració  
Denominació del fitxer: «Registre de centres valencians en l'exterior de la Comunitat Valenciana».   
1. Finalitat i ús del fitxer:  
Relació institucional de la Generalitat amb els centres valencians en l'exterior de la Comunitat Valenciana.  
2. Persones o col·lectius sobre els quals es pretén obtindre dades de caràcter personal:  
Els centres valencians en l'exterior de la Comunitat Valenciana.  
3. Procediment de recollida de dades de caràcter personal:  
Proporcionats pels mateixos centres valencians en l'exterior de la Comunitat Valenciana o els seus representants legals.  
4. Estructura bàsica del fitxer automatitzat i la descripció dels tipus de caràcter personal inclosos en este:  
a) Nom del centre.  
b) Data de constitució.  
c) Data d'aprovació dels estatuts del centre.   
d) Dades del domicili social: adreça postal, telèfon, fax, e-mail.  
e) Identificació dels òrgans de govern del centre.  
f) Dades identificatives del president o representant legal del centre (nom, adreça postal, telèfon, fax, e-mail.).  
g) Data de l'acord del Consell de reconeixement del centre.  
h) Si és el cas, número i data del decret de reconeixement de valencianitat del centre, o de la seua revocació.  
5. Cessions de dades de caràcter personal i, si és el cas, les transferències de dades que es prevegen a tercers països:  
No estan previstes.  
6.Òrgan responsable del fitxer:  
Direcció General de Ciutadania i Integració.  
7. Servicis o unitats davant els quals pogueren exercitar-se els drets d'accés, rectificació i cancel·lació:  
Àrea de Participació.  
8. Mesures de seguretat amb indicació del nivell bàsic, mitjà o alt exigible:  
Nivell bàsic, segons els criteris recollits en el Reial Decret 1720/2007, de 21 de desembre, pel qual s'aprova el Reglament de Desplegament de la Llei Orgànica 15/1999, de 13 de desembre, de Protecció de Dades de Caràcter Personal.


Còpia Permalink ELI